**Дзмітрый Яроменка** (нар. 20 чэрвеня 1990, Харкаў, УССР) — украінскі футбаліст, паўабаронца клуба «Ніва» з Бузавай.

Клубная кар’ера
---------------

Выхаванец харкаўскага футбола. У дзіцяча-юнацкай футбольнай лізе Украіны выступаў за харкаўскія ДЮСШ-13 і ВФК, у 2007 годзе трапіў у луцкую «Валынь». У Першай лізе дэбютаваў 5 красавіка 2007 года ў выязным матчы супраць «Львова» (0:2). Трэнер «Валыні» Віталь Кварцяны называў Дзмітрыя перспектыўным гульцом сваёй каманды, прадракаючы вялікую будучыню футбалісту.

Восенню 2007 года перайшоў у кіеўскае «Дынама». У асноўным выступаў за «Дынама-2» і дубль. У жніўні 2009 года быў аддадзены ў арэнду ў «Валынь».

У жніўні 2010 года перайшоў у запарожскі «Металург». У складзе клуба дэбютаваў 22 жніўня ў выязным матчы супраць сімферопальскай «Таўрыі» (0:2). Па выніках сезона 2010/11 «Металург» заняў апошняе 16 месца і вылецеў у Першую лігу Украіны. У тым сезоне Дзмітрый правёў 19 матчаў у чэмпіянаце і 2 матчы ў Кубку.

Летам 2011 года падпісаў трохгадовы кантракт з харкаўскім «Металістам». У складзе каманды ў Прэм’ер-лізе Украіны дэбютаваў 16 ліпеня 2011 года ў 2 туры сезона 2011/12 у хатнім матчы супраць луганскай «Зары» (3:2), выйшаўшы на 66 хвіліне замест Джонатана Крыстальда. Аднак, правёў усяго 3 матчы за аснову, пасля выступаў пераважна за моладзевую каманду харкаўскага клуба.

Улетку 2012 года Яроменка быў аддадзены ў арэнду да канца года ў палтаўскую «Ворсклу». Ужо ў першым матчы за новую каманду 28 ліпеня Яроменка забіў гол, які стаў для яго першым у элітным дывізіёне і дапамог клубу абыграць львоўскія «Карпаты» з лікам 3:1. Аднак замацавацца ў складзе палтаўскага клуба не здолеў, згуляўшы да канца года толькі ў 6 матчах чэмпіянату.

У верасні 2013 года перайшоў у чэшскі «Багеміянс 1905» на правах арэнды. У новым клубе Дзмітрый узяў 7-ы нумар. Незадоўга да падпісання кантракту Яроменка даў інтэрв’ю, у якім прызнаўся, што пераход у «Металіст» павярнуўся для яго застоем у кар’еры і ён гатовы пагадзіцца на горшыя ўмовы, толькі б атрымліваць гульнявую практыку. У выніку, аднак, не здолеў замацавацца ў аснове «Багеміянса», звычайна толькі выхадзіў на замену.

У ліпені 2014 года перайшоў у склад дэбютанта Прэм’ер-лігі — данецкага «Алімпіка». За данецкі клуб правёў 8 матчаў у чэмпіянаце.

У красавіку 2015 года падпісаў кантракт з клубам беларускай Вышэйшай лігі «Слуцк». Распачынаў сезон у якасці іграка асновы, але 25 красавіка ў матчы супраць «Мінска» атрымаў траўму, з-за якой выбыў да чэрвеня. 1 ліпеня 2015 года кантракт са «Слуцкам» быў разарваны па ўзаемнай згодзе.

У жніўні 2015 года папоўніў склад ужгарадскай «Гаверлы». У ліпені 2016 года перайшоў у «Абалонь-Бровар», пакінуў каманду па заканчэнні сезона 2017/18.

З лета 2018 года выступаў на аматарскім узроўні. Гуляў за клуб «Малынск» з аднайменнай вёскі ў Ровенскай вобласці, а ў ліпені 2019 перабраўся ў «Вікторыю» з Мыкалаіўкі. У сезоне 2021/22 стаў гуляць за клуб за клуб у Другой лізе. Пакінуў «Вікторыю» ў снежні 2021 года.

Летам 2022 года далучыўся да другалігавай «Нівы» з Бузавай.

Міжнародная кар’ера
-------------------

Выступаў за юнацкія зборныя Украіны розных узростаў. У 2009 годзе разам са зборнай да 19 гадоў стаў чэмпіёнам Еўропы (згуляў на турніры ва ўсіх 5 матчах сваёй каманды).

Зноскі
------

1. ↑  Dmytro Eremenko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dmytro Yeremenko // FBref.com<a href='https://wikidata.org/wiki/Track:Q56239490'></a>
3. ↑  ДМИТРИЙ ЕРЁМЕНКО на сайті *dynamomania.com*(недаступная спасылка)
4. ↑  Д. Еременко арендован «Волынью» (руск.)(недаступная спасылка).  Football.ua (17 жніўня 2009). Архівавана з першакрыніцы 20 верасня 2009. Праверана 26.05.2011.
5. ↑  Запорожский «Металлург» берет игрока «Динамо-2» (руск.)(недаступная спасылка).  Football.ua (13 жніўня 2010). Архівавана з першакрыніцы 16 жніўня 2010. Праверана 26.05.2011.
6. ↑  «Металлист» подписал Дмитрия Еременко (руск.)(недаступная спасылка).  Football.ua (14 ліпеня 2011). Архівавана з першакрыніцы 22 мая 2012. Праверана 29.07.2011.
7. ↑  Еременко на полгода в Ворскле(недаступная спасылка)
8. ↑  Ворскла: есть первая победа
9. ↑  
Полузащитник Металлиста отправляется в Чехию (руск.).  Football.ua (12 верасня 2013).
10. ↑  
Д. Ерёменко: «Готов согласиться на худшие условия, лишь бы играть» (руск.).  Football.ua (31 жніўня 2013).
11. ↑  Залеский, Геращенков и Дмитрий Еременко подписали контракты со «Слуцком»
12. ↑  «Слуцк» расторг контракт с Дмитрием Еременко
13. ↑  Говерла подписала Дмитрия Еременко

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · iDNES.cz · Soccerway · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ |